钦定古今图书集成/理学汇编/文学典/第008卷 > 王楙野客丛谈 > 《抑扬人物》
## 钦定古今图书集成/理学汇编/文学典/第008卷 > 王楙野客丛谈 > 《抑扬人物》

抑扬人物，固自有体。唐史赞韩愈，则曰：“自视司马迁、
扬雄、班固以下不论也。”退之评柳子厚文，则曰：“其文
雄深雅健，似司马子长，崔、蔡不足多也。”不过如此。李
阳冰作《李白集序》曰：“自三代以后，《风》《骚》以来，驱驰屈、
宋，鞭挞扬、马，千载独步，惟公一人。”扬、马何罪，而至鞭挞哉？斯可谓不善品藻人物矣。